Komisijos reglamentas (EB) Nr. 575/98
1998 m. kovo 12 d.
dėl importo licencijų ryžiams ir skaldytiems ryžiams išdavimo pagal paraiškas, pateiktas pagal Reglamento (EB) Nr. 327/98 2 straipsnio 2 dalį (papildoma dalis 1998 m. sausio mėnesiui)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1998 m. vasario 10 d. Komisijos reglamentą (EB) Nr. 327/98, atidarantį tam tikras ryžių ir skaldytų ryžių importo tarifines kvotas ir numatantį jų administravimą [1], ypač į jo 5 straipsnio 2 dalį,
kadangi Reglamento (EB) Nr. 327/98 2 straipsnio 2 dalyje numatyta nustatyti papildomą kvotos dalį tam, kad būtų išduotos importo licencijos 1998 m. sausio mėnesiui; kadangi paraiškos šioms licencijoms gauti turi būti pateikiamos per 10 darbo dienų nuo Reglamento (EB) Nr. 327/98 įsigaliojimo dienos;
kadangi pagal Reglamento (EB) Nr. 327/98 5 straipsnio 2 dalį per 10 dienų nuo galutinės valstybių narių paraiškų pateikimo datos Komisija privalo nuspręsti, kurią paraiškoje nurodytą dalį galima importuoti ir nustatyti leistiną kiekį pagal kitą kvotos dalį;
kadangi išanalizavus paraiškose nurodytus kiekius paaiškėjo, kad licencijos turėtų būti išduotos nurodytam kiekiui tam tikrais atvejais jį padauginus iš kiekio sumažinimo procentinės dalies pagal šio reglamento priedo nuostatas,
PRIĖMĖ ŠĮ REGLAMENTĄ:
1 straipsnis
1. Ryžių ir skaldytų ryžių importo licencijos pagal paraiškas, kurios pateiktos pagal Reglamento (EB) Nr. 327/98 2 straipsnio 2 dalies nuostatas ir apie kurias pranešta Komisijai, išduodamos paraiškose nurodytiems kiekiams tam tikrais atvejais juos padauginus iš kiekio sumažinimo procentinės dalies pagal šio reglamento priedo nuostatas.
2. Pagal kitą kvotos dalį leistini kiekiai nustatomi šio reglamento priede.
2 straipsnis
Šis reglamentas įsigalioja jo paskelbimo Europos Bendrijų oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1998 m. kovo 12 d.